sagorsarker/bangla-wikipedia huggingface dataset:
বিজয়পুর, দুর্গাপুর

বিজয়পুর বাংলাদেশের নেত্রকোনা জেলার দুর্গাপুর উপজেলার কুল্লাগড়া ইউনিয়নের একটি আকর্ষণীয় পর্যটন স্থান। এটি প্রাকৃতিক সৌন্দর্যের জন্য বিখ্যাত। বিজয়পুরের শসারপাড় এলাকায় সাদামাটি পাওয়া যায়; যা সারাদেশে পাঠানো হয়। বিজয়পুরের সাদামাটি বাংলাদেশের একটি ভৌগোলিক নির্দেশক পণ্য (জিআই)।
ময়মনসিংহ বিভাগের নেত্রকোণা জেলার দূর্গাপুর উপজেলা সদর থেকে সাত কিলোমিটার দূরে বিজয়পুর গ্রামটি অবস্থিত। বিজয়পুর একটি সীমান্তবর্তী গ্রাম; এখানে বিজিবির সীমান্তফাঁড়ি রয়েছে। এর পার্শ্ববর্তী গ্রামগুলো হচ্ছে মাইজপাড়া, আড়াপাড়া ও বহেরাতলী।
বাংলাদেশের নেত্রকোনা জেলার দুর্গাপুর উপজেলার বিজয়পুরের গোপালপুর সাদামাটির পাহাড়ের জন্য বেশ বিখ্যাত। এই পাহাড়ি মাটিকে কেওলিং বা অ্যালুমিনিয়াম সমৃদ্ধ চিনামাটি বলা হয়। যার রাসায়নিক সংকেত Al²0³.2SiO².2H²O এবং রাসায়নিক নাম হাইড্রেটেড অ্যালুমিনো সিলিকেট। এই মাটি সিমেন্ট কারখানা সহ বিভিন্ন কারখানায় ব্যবহার করা হয়। চীন দেশের মানুষেরা সর্বপ্রথম এই মাটি ব্যবহার করেছিল, এই কারণে একে চিনামাটি বলা হয় ।প্রকৃত পক্ষে এই এলাকার প্রায় সব গ্রামেই সাদা মাটি পাওয়া গেলেও বিজয়পুর বেশি জনপ্রিয় তার প্রাকৃতিক সৌন্দর্যের জন্যেই। বিজয়পুরের মূল আকর্ষণ সাদামাটির পাহাড় হলেও এখানে নীল পানির জলাশয় দেখা যায়। অনেক উঁচু উঁচু টারশিয়ারী পাহাড়ে সমৃদ্ধ বিজয়পুর। পাহাড়ের পাদদেশে বিভিন্ন রহস্যময় গুহাও চোখে পড়ে: সম্ভবত মুক্তিযুদ্ধের সময় মুক্তিযোদ্ধারা গুহাগুলোতে অবস্থান নেয়। সীমান্তফাঁড়ির পাশে পাহাড়ে ওঠার ব্যবস্থা রয়েছে; এখান থেকে সোমেশ্বরী নদীর সৌন্দর্য উপভোগ করা যায়।
দুর্গাপুর সদর ও বিরিশিরি - এই দুটি জায়গাই সোমেশ্বরী নদীর মাধ্যমে বিজয়পুর থেকে বিচ্ছিন্ন। নদী পার হয়ে শিবগঞ্জ থেকে কামারখালী হয়ে বিজয়পুরে যেতে হয়। তাছাড়া সোমেশ্বরী নদী হয়ে নৌকা করেও কামারখালী পর্যন্ত যাওয়া যায়।
২২ নং ওয়ার্ড, কলকাতা পৌরসংস্থা

২২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে পোস্তা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২২ নং ওয়ার্ডের সীমানা নিম্নরূপ: উত্তর দিকে হুগলি নদীর তীর থেকে পোর্ট ট্রাস্ট রোড ধরে কালীকৃষ্ণ ঠাকুর স্ট্রিট ও দর্পনারায়ণ ঠাকুর স্ট্রিট; পূর্ব দিকে যদুলাল মল্লিক রোড, যোগেন্দ্র কবিরাজ রো, কলাকার স্ট্রিট ও জগমোহন মল্লিক স্ট্রিট; দক্ষিণ দিকে পোর্ট ট্রাস্ট রোড থেকে মহাত্মা গান্ধী রোড ও হুগলি নদী পর্যন্ত কটন স্ট্রিট এবং পশ্চিম দিকে হুগলি নদী ও মহর্ষি দেবেন্দ্র রোড।
ভারতীয় জাতীয় কংগ্রেস (আর)

ভারতীয় জাতীয় কংগ্রেস (আর) ছিল ভারতীয় জাতীয় কংগ্রেস ভেঙে সৃষ্ট ভারতের একটি রাজনৈতিক দল। ১৯৬৭ সালে সংযুক্ত বিধায়ক দলের ব্যানারে একটি সম্মিলিত বিরোধী শক্তি হিন্দি বলয়ের বিভিন্ন রাজ্যে ক্ষমতা দখল করার পর ইন্দিরা গান্ধী এই দলটি প্রতিষ্ঠা করেন। সেই সময় জওহরলাল নেহেরুর কন্যা তথা কংগ্রেস সভানেত্রী ইন্দিরা গান্ধী দলীয় নেতৃত্বের সংখ্যাগরিষ্ঠ অংশের বিরোধিতার সম্মুখীন হয়েছিলেন। প্রথম দিকে এই দলটি কংগ্রেস (আর) নামে পরিচিত হলেও পরে এটি নতুন কংগ্রেস নামে পরিচিত হয়। ইংরেজি ‘আর’ (R) শব্দটির অর্থ ছিল ‘রিকুইজিশন’।
১৯৬৭ সালে সংযুক্ত বিধায়ক দলের ব্যানারে একটি নতুন জোট হিন্দি বলয়ের বিভিন্ন রাজ্যে ক্ষমতা দখল করে। সেই সময় ইন্দিরা গান্ধী দলের সংখ্যাগরিষ্ঠ নেতার বিরোধিতার সম্মুখীন হন। এর ফলে দল ভেঙে যায়। ইন্দিরা গান্ধী নতুন দল গঠন করেন। প্রথম দিকে এই দলের নাম ছিল কংগ্রেস (আর)। পরে তা নতুন কংগ্রেস নামে পরিচিত হয়। কামরাজের নেতৃত্বে আদি কংগ্রেস দলটি ভারতীয় জাতীয় কংগ্রেস (অর্গানাইজেশন) বা কংগ্রেস (ও) নামে পরিচিত হয়। এই দলটিকে পুরনো কংগ্রেসও বলা হত এবং এই দলই নির্বাচন কমিশন কর্তৃক কংগ্রেসের সেই সময়কার নির্বাচনী প্রতীক ভারবাহী জোড়া বদল চিহ্নটি পেয়েছিল।
১৯৭১ সালের সাধারণ নির্বাচনে লোকসভায় ৫১৮টি আসনের মধ্যে ৩৫২টি আসন পেয়ে কংগ্রেস (আর) সংখ্যাগরিষ্ঠতা অর্জন করে। সেই সঙ্গে পাঁচটি বিধানসভা নির্বাচনেও এই দল ভাল ফল করে। এর ফলে নির্বাচন কমিশন কংগ্রেস এই দলকেই প্রকৃত কংগ্রেসের স্বীকৃতি দিয়ে কোনো উপসর্গ ছাড়াই ‘ভারতীয় জাতীয় কংগ্রেস’ নামটি ব্যবহারের অনুমতি দেয় এবং কংগ্রেসের প্রতীক চিহ্নটি এই দলকে দেওয়া হয়।
অভিষেক বন্দ্যোপাধ্যায়

অভিষেক বন্দ্যোপাধ্যায় (জন্ম ৭ নভেম্বর, ১৯৮৭) হলেন একজন ভারতীয় রাজনীতিবিদ এবং তৃণমূল কংগ্রেস দলে অংশ। তিনি ভারতের পশ্চিমবঙ্গ রাজ্যের ডায়মন্ড হারবার লোকসভা কেন্দ্র থেকে নির্বাচিত ১৬তম লোকসভার সদস্য। অভিষেক বন্দ্যোপাধ্যায় সর্বভারতীয় তৃণমূল কংগ্রেস প্রার্থী হিসেবে ২০১৪ সালের সাধারণ নির্বাচনে উক্ত আসন থেকে নির্বাচিত হন। তিনি পশ্চিমবঙ্গে ক্ষমতাসীন তৃণমূল কংগ্রেসের যুব শাখা সর্বভারতীয় তৃণমূল যুব কংগ্রেসের জাতীয় সভাপতি ছিলেন। ২০২১ সালে সর্বভারতীয় তৃণমূল কংগ্রেসের সাধারণ সম্পাদক নির্বাচিত হন। 
অভিষেক বন্দ্যোপাধ্যায় পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ভ্রাতুস্পূত্র। তিনি এম. পি. বিড়লা ফাউন্ডেশন হায়ার সেকেন্ডারি স্কুলে পড়াশোনা করেন। নতুন দিল্লির ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট থেকে বিবিএ পাস করার পর তিনি উক্ত প্রতিষ্ঠান থেকেই এমবিএ করেন।
তার স্ত্রী রুজিরা বন্দ্যোপাধ্যায় থাইল্যান্ডে জন্মেছেন। সে দেশেরই নাগরিক। তবে তার ভারতীয় বংশোদ্ভূত জনমানস কার্ড (পিআইও কার্ড) রয়েছে।
২০১২ সালের জুলাই মাসে অভিষেক বন্দ্যোপাধ্যায় সর্বভারতীয় তৃণমূল যুব কংগ্রেসের জাতীয় সভাপতি রূপে তার রাজনৈতিক কর্মজীবন শুরু করেন। ২০১৪ সালের সাধারণ নির্বাচনে তিনি ডায়মন্ড হারবার লোকসভা কেন্দ্র(যা মূলত দক্ষিণ হুগলীর পূর্ব তট অঞ্চল নিয়ে গঠিত) থেকে প্রতিদ্বন্দ্ব্বিতা করে ভারতের কমিউনিস্ট পার্টি (মার্ক্সবাদী)-র ড. আবুল হাসনতকে পরাজিত করেন। তাকে ‘১৬ তম লোকসভার শিশু’ বলা হয় কারণ তিনি উক্ত লোকসভার কনিষ্ঠতম সদস্য। ২০১৯ সালের লোকসভা নির্বাচনে পুনরায় তিনি এই কেন্দ্র থেকে জয়লাভ করেন।
২০১৪ সালের অক্টোবর মাসে তিনি সর্বভারতীয় তৃণমূল যুব কংগ্রেসের জাতীয় সভাপতি ঘোষিত হন।
২০২১ সালের ৫ই জুন তিনি সর্বভারতীয় তৃণমূল কংগ্রেস-এর সাধারণ সম্পাদক নির্বাচিত হন।
ইন্ডিগো

ইণ্ডিগো হলো ভারতের স্বল্প-খরচের একটি বিমান সংস্থা; যার সদর দপ্তর ভারতের গুরগাঁতে অবস্থিত। যাত্রী পরিবহনের দৃষ্টিকোণ থেকে এটি ভারতে সর্ববৃহৎ বিমানসংস্থা; যার আগস্ট ২০১৫ এর তথ্য অনুসারে ব্যবসার পরিমাণ ভারতের বাজারের ৩৫.৩%। বিমানসংস্থাটি ৩৮ টি গন্তব্য এ ভ্রমণের জন্য দৈনিক ৬৪৭ টি উড্ডয়ন কার্যক্রম সম্পন্ন করে; যার মধ্যে ৫ টি বৈদেশিক গন্তব্য আছে। এর প্রাথমিক আস্তানা অবস্থিত ইন্দিরা গান্ধি আন্তর্জাতিক বিমানবন্দর, দিল্লীতে। এটার বর্তমান বহরে বিমান সংখ্যা ৯৭টি যার অনেক গুলি এ্যায়ারবাস ৩২০ পরিবারের অন্তর্গত। ইণ্ডিগো একাই ২০১৪ সালে মোট ২১.৪ মিলিয়ন যাত্রী আভ্যন্তরীন পথে পরিবহন করেছিল।
ইণ্ডিগো মূলত ২০০৬ সালের প্রথম দিকে ইন্টার গ্লোব এন্টারপ্রাইজ এর রাহুল ভাটিয়া এবং একজন যুক্তরাষ্ট্র প্রবাসী অনিবাসী ভারতীয় নাগরিক রাকেশ গ্যাংয়াল কর্তৃক প্রতিষ্ঠা লাভ করে। ইন্টারগ্লোব ইণ্ডিগোর ৫১.২% শেয়ার অধিগ্রহণ করে এবং গ্যাংয়ালের ভার্জিনিয়া-ভিত্তিক কোম্পানী কেইলাম ইন্ভেস্টমেন্ট কর্তৃক এটার ৪৮% শেয়ার অধিগ্রহণকৃত হয়। ২০০৬ সালের মাঝামাঝি উড্ডয়নের কার্যক্রম আরম্ভ করার লক্ষ্যমাত্র নির্ধারণের ফলে জুন ২০০৫ সালে ইন্ডিগো ১০০ টি এ্যায়ারবাস এ৩২০-২০০ বিমান ক্রয়ের জন্য একটি বিশাল অর্ডার প্রদান করে।ক্রয়াদেশ প্রদানের প্রায় এক বছরের মাথায় ২০০৬ সালের ২৮ শে জুন ইণ্ডিগো তাদের প্রথম এ্যায়রবাস এ৩২০-২০০ বিমান গ্রহণ করে এবং ২০০৬ সালের ৪ঠা আগস্ট পরিবহন আরম্ভ করে নতুন দীল্লি থেকে ইম্ফল হয়ে গৌহাটি যাত্রা করার মাধ্যমে।২০০৬ সালের অন্তে, বিমান সংস্থাটির বহরে বিমান সংখ্যা দাড়ায় ছয়ে।২০০৭ সালে আরো ৯ টি বিমান যোগ হলে সংখ্যা দাড়ায় ১৫টিতে। ২০১০ সালের ডিসেম্বর নাগাদ সরকার নিয়ন্ত্রিত বিমান সংস্থা এ্যায়ার ইন্ডিয়াকে সরিয়ে দেশের শীর্ষ ৩ টি বিমান সংস্থায় পরিনত হয়।তখন কিংফিশার এ্যায়ারলাইন্স এবং জেট এ্যায়ারয়েজ এর পেছনে থেকে মার্কেটের ১৭.৩% শতাংশ ব্যবসার দখল তারা নিয়ে নেয়।২০১২ সাল নাগাদ, ইন্ডিগো মাত্র ৬ বছরের মধ্যে ৫০ তম বিমানটি গ্রহণ করে।২০১১ সালে, ইন্ডিগো ১৮০ টি এ্যায়ারবাস এ৩২০ ১৫বিলিয়ন মার্কিন ডলার খরচে ক্রয়াদেশ প্রদান করে যা ভারতের মোট এ্যায়ারবাস বিমানের ৭৩% শতাংশে পরিনত করে। ২০১২ সাল নাগাদ ইন্ডিগো ভারতের দ্রুত সম্প্রসারনশীল এবং ভারতের একমাত্র লাভজনক বিমান সংস্থাতে পরিনত হয়। কিংফিসার ভারতকে অতিক্রম করে দ্বীতিয় বৃহৎ বিমান সংস্থাতে পরিনত হয় ব্যবসার পরিমাণের দিক দিয়ে।২০১২ সালের ১৭ই আগস্টে এটা জেট এ্যায়ারয়েজকে অতিক্রম করে ভারতের সর্ববৃহৎ বিমান সংস্থাতে পরিনত হয় মার্কেটের ২৭% বাজার ধরার মাধ্যমে।
ইণ্ডিগো ৩৮ টি গন্তব্যে যাতায়াত করে যার ভেতরে ৩৩ টি ভারতে এবং ৫ টি বিদেশে, দৈনিক ৬৪৭ টি বিমান উড্ডয়ন করার মাধ্যমে। ২০১১ সালে ৫ বছর দেশের ভেতরে বিমান চালানোর পরে এই সংস্থাটি আন্তর্জাতিক পথে উড্ডয়নের লাইসেন্স পায়। এটার প্রথম আন্তর্জাকিক ফ্লাইট পরিচালিত হয় নতুন দীল্লি হতে মুম্বাইতে ২০১১ সালের ১লা সেপ্টেম্বর। পরবর্তী সপ্তাহের ভেতরে আন্তর্জাতিক সেবা ব্যাংকক, সিংগাপুর, মাসকট এবং কাঠমন্ডু পর্যন্ত সম্প্রসারিত হয় যার যাত্রা শুরু হতো নয়া দীল্লি এবং মুম্বাই হতে।এখন এই সেবাটি বেঙ্গালুরু, চেন্নাই, হায়দ্রাবাদ, কোচি, কলকাতা, কোলিকোড এবং তিরুবনন্তপুরম থেকে যাত্রা করে।
, ইণ্ডিগো নিম্নলিখিত বিমান পরিচালনা করছেঃ
ইণ্ডিগো নিম্নে উল্লেখিত পদক সমূহ পেয়েছেঃ
বালি পৌরসভা

বালি পৌরসভা হল ভারতের পশ্চিমবঙ্গ রাজ্যের বালি শহরের স্থানীয় পৌর-স্বায়ত্ত্বশাসন সংস্থা। ১৮৮৩ সালে হাওড়া পৌরসভা থেকে বিচ্ছিন্ন করে বালি পৌরসভা প্রতিষ্ঠিত হয়। সেই সময় বালি হাওড়া জেলার একটি পৌর শহরে পরিণত হয়। হাওড়া শহরের উত্তর শহরতলি অঞ্চলে অবস্থিত বালি ৩৫টি ওয়ার্ডে বিভক্ত ছিল এবং প্রতি পাঁচ বছর অন্তর এই পৌরসভায় নির্বাচন অনুষ্ঠিত হত। ২০১৫ সালে বালি পুরসভা পুনরায় হাওড়া পৌরনিগমের অন্তর্ভুক্ত হয়েছিল এবং ২০২১ সালে এটি পুনরায় আলাদা হয়।
১৮৮৩ সালের ১ এপ্রিল হাওড়া পৌরসভার উত্তর দিকের ৩৫টি ওয়ার্ড নিয়ে বালি পৌরসভা গঠিত হয়। এই পৌরসভার অন্তর্গত এলাকার আয়তন ছিল । বালি, বেলুড়, লিলুয়া ও পার্শ্ববর্তী এলাকাগুলি এই পৌরসভার অন্তর্ভুক্ত হয়েছিল।
২০১১ সালের জনগণনা অনুযায়ী, বালি পৌরসভার মোট জনসংখ্যা ছিল ২৯৩,৩৭৩।
২০১৫ সালের ১০ জুলাই বালি পৌরসভা অবলুপ্ত এবং হাওড়া পৌরনিগমের সঙ্গে সংযোজিত হয়েছিল। পশ্চিমবঙ্গের মুখ্যমন্ত্রী মমতা বন্দ্যোপাধ্যায় হাওড়া শহরটিকে যে মেগাসিটিতে রূপান্তরিত করার পরিকল্পনা গ্রহণ করেছিলেন, এই সংযুক্তি ছিল তারই অঙ্গ। পূর্বতন বালি পৌরসভার ৩৫টি ওয়ার্ডের পুনর্বিন্যাস ঘটিয়ে ১৬টি ওয়ার্ডে পরিণত করা হয়েছিল এবং ২০১৫ সালের ৩ সেপ্টেম্বর উপনির্বাচনের মাধ্যমে নবগঠিত ওয়ার্ডের পৌরপ্রতিনিধিদের নির্বাচিত করা হয়েছিল।
২০২১ সালে বালি পৌরসভা পুনরায় প্রতিষ্ঠিত হয়।
২৩ নং ওয়ার্ড, কলকাতা পৌরসংস্থা

২৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক অঞ্চল। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পোস্তা ও জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২৩ নং ওয়ার্ডের সীমানা নিম্নরূপ: উত্তর দিকে কালীকৃষ্ণ ঠাকুর স্ট্রিট; পূর্ব দিকে রবীন্দ্র সরণি; দক্ষিণ দিকে বড়তলা স্ট্রিট এবং পশ্চিম দিকে জগমোহন মল্লিক স্ট্রিট ও কলাকার স্ট্রিট।
ওয়ালটন গ্রুপ

ওয়ালটন হচ্ছে একটি বাংলাদেশী ইলেকট্রনিক্স, ইলেকট্রিক্যাল, অটোমোবাইল, হোম অ্যান্ড কিচেন এবং প্রযুক্তিপণ্য ব্র্যান্ড। এর মূল কারখানাটি গাজীপুর জেলার কালিয়াকৈরের চন্দ্রাতে অবস্থিত। "ওয়ালটন গ্রুপ" এর প্রায় সকল পণ্য ওয়ালটন নামে বাজারজাত করা হয়।ওয়ালটন হাই-টেক ইন্ডাস্ট্রিজ লিমিটেড, ওয়ালটন মাইক্রো-টেক ইন্ডাস্টিজ লিমিটেড, ওয়ালটন ডিজি-টেক ইন্ডাস্ট্রিজ লিমিটেড, ওয়ালটন করপোরেশন, ওয়ালটন প্লাজা, ওয়ালটন ই-প্লাজা ইত‌্যাদি হচ্ছে এই গ্রুপের অধীনস্থ প্রতিষ্ঠান। ওয়ালটন ইলেক্ট্রনিক পণ্য, ইলেকট্রিক‌্যাল, হোম অ‌্যান্ড কিচেন অ‌্যঅপ্লায়েন্সস, যানবাহন ও টেলিযোগাযোগের পণ্য গুলো উৎপাদন করে থাকে।
ওয়ালটন বাংলাদেশের সর্বোচ্চ করদাতাদের মধ্যে একটি এবং দেশের অর্থনীতিতে এর শক্তিশালী প্রভাব রয়েছে। ওয়ালটন বাংলাদেশের বৃহত্তম কোম্পানিগুলোর মধ্যে একটি।
এস. এম নুরুল আলম রিজভীর হাত ধরে বাণিজ্যিক প্রতিষ্ঠান স্বরূপ যাত্রা শুরু করে ওয়ালটন গ্রুপ (১৯৭৭)। তবে এর মূল প্রতিষ্ঠাতা হচ্ছেন এস এম নজরুল ইসলাম। যিনি বর্তমান চেয়ারম্যান এস এম নুরুল আলম রিজভির পিতা। প্রথমে তারা ওয়ালটন ইস্পাত শিল্পে প্রবেশ করেছিল (১৯৭০) এরপর ইলেক্ট্রনিক্স ও অটোমোবাইল ব্যবসায় প্রবেশ করে (২০০০)।
ওয়ালটন হাই-টেক ইন্ডাস্ট্রিজ লিমিটেড ওয়ালটন গ্রুপের একটি প্রতিষ্ঠান। গাজীপুরের চন্দ্রায় এর ভবনের কাজ শুরু হয় (২০০২) এবং এই ভবনের কাজ শেষ হয় (২০০৬)। এখানে রেফ্রিজারেটর, ফ্রিজার, মোটর সাইকেল, এয়ার কন্ডিশনার, টেলিভিশন তৈরি করা হয়। ওয়ালটন হাই-টেক ইন্ডাস্ট্রিজ লিমিটেড পুঁজিবাজারে তালিকাভুক্ত হয় (২০২০)। এবং উক্ত বছরে কোম্পানিটির বাজার মূলধন দাঁড়িয়েছে ৩৩ হাজার ৭৪০ কোটি টাকা (২০২০)।
ওয়ালটন মাইক্রো-টেক কর্পোরেশন ওয়ালটন হাই-টেক ইন্ডাস্ট্রিজের পাশেই অবস্থিত। এখানে টিভি (এলসিডি, সিআরটি), হোম এপ্লায়েন্স (ব্লেন্ডার, রাইস কুকার, ইন্ডাকশন কুকার, এয়ার ফ্রায়ার, রিচার্জেবল ফ্যান, হেয়ার ড্রায়ার, ডিভিডি প্লেয়ার ইত্যাদি), এলইডি লাইট, ব্যাটারি, ইলেক্ট্রিক মটর ইত্যাদি তৈরি করা হয়।
ওয়ালটন ডিজি-টেক ইন্ডাস্ট্রিজ লিমিটেড ওয়ালটন হাই-টেক ইন্ডাস্ট্রিজের পাশেই অবস্থিত। এখানে মোবাইল ফোন, ল‌্যাপটপ, কম্পিউটার ও এক্সেসরিজ তৈরি হয়।
এপ্রিল 2024-এ, 'রূপান্তর' নামে একটি নাটক শো স্পন্সর করার পরে ওয়ালটনের বিরুদ্ধে LGBTQ+ অধিকার প্রচারের অভিযোগ আনা হয়েছিল। জবাবে, ওয়ালটন ক্ষমা চাওয়ার একটি বিবৃতি জারি করে বলে যে তারা শোটির বিষয়বস্তু সম্পর্কে অবগত ছিল না এবং অনুষ্ঠানটি সম্প্রচারের জন্য 'লোকাল বাস এন্টারটেইনমেন্ট' সংস্থাকে আইনি নোটিশ পাঠিয়েছে।
আত্মরতিমূলক ব্যক্তিত্ব ব্যাধি

আত্মরতিমূলক ব্যক্তিত্ব ব্যাধি (ইংরেজি Narcissistic Personality Disorder নার্সিসিস্টিক পার্সোনালিটি ডিসঅর্ডার) হলো এমন একটি ব্যাপক ও দীর্ঘকালস্থায়ী প্রবণতা যা মানুষে আচরণে বা চিন্তায় অপরের প্রশংসা পাওয়ার অত্যন্ত প্রবল চাহিদা এবং অন্যদের প্রতি সহানুভূতির তীব্র অভাব দ্বারা চিহ্নিত করা হয়। এই ব্যাধিতে আক্রান্ত ব্যক্তিদের প্রায় সবাই বিশ্বাস করে যে তারা তাদের চারপাশের মানুষদের চাইতে বেশি গুরুত্বপূর্ণ। 'আত্মরতিমূলক ব্যক্তিত্ব ব্যাধি'তে আক্রান্তরা প্রায়ই অপরের প্রতি উন্নাসিক ও তাচ্ছল্যপূর্ণ মনোভাব প্রদর্শন করে। উদাহরণস্বরূপ, এই ব্যাধিতে আক্রান্ত কোন ব্যক্তি একজন সাধারণ ওয়েটারের "কর্কশতা" বা "নির্বুদ্ধিতা" সম্পর্কে অভিযোগ করতে পারে এবং তাকে জেরা করা হলে সে অস্বীকার করতে পারে। তারা সাধারণত কপটতার মাধ্যমে নির্দিষ্ট কিছু মানুষদের নিয়ন্ত্রণের চেষ্টায় সর্বদা নিয়োজিত থাকে এবং নিয়ন্ত্রণ করতে ব্যর্থ হলে সম্পুর্ন ঘটনা তার উপরে দোষারোপের চেষ্টা করে এবং নির্দোষ ব্যক্তিকে দোষী প্রমাণের অবিরাম চেষ্টা করে যেতে পারে।
এই রোগে আক্রান্তদেরকে "স্বকামী" (narcissist) বা "আত্মরতি"তে (narcissism ) আক্রান্ত হিসাবে বর্ণনা করা যেতে পারে।
অধিকাংশ নার্সিসিস্টিক "গ্যাসলাইটিং" নামক একধরনের মানসিক অপব্যবহার করে অপরকে নিয়ন্ত্রণের চেষ্টা করে যার মাধ্যমে কোনো সুস্থ ব্যক্তির মধ্যে আত্ম-সন্দেহ জাগিয়ে তোলার জন্য ইচ্ছাকৃতভাবে সত্যকে হেরফের করা বা বিকৃত করা হয় অথবা অনেক সময় মিথ্যা বলে তাকে সত্য হিসেবে মেনে নেয়ানোর চেষ্টা করা হয়।
কোনো ব্যক্তিকে মানহানিসূচক অথবা অপমানমুলক কথা এত সূক্ষ্মভাবে বলা যে উক্ত ব্যক্তি নিজের সুস্থতা, সক্ষমতা, সৌন্দর্য, যোগ্যতা ইত্যাদি বিষয়ে নিজেই নিজেকে প্রশ্নবিদ্ধ করে দিধাদ্বন্দ্বে ভোগতে থাকে।
এই ছলনাময় কৌশলটির উদ্দেশ্য হ'ল একজন ব্যক্তির চিন্তাভাবনা, অনুভূতি এবং কর্মের উপর নিয়ন্ত্রণ অর্জন করা এবং ব্যক্তির ব্যক্তিত্ব অথবা উন্নতির পথে বাধা সৃষ্টি করা। গ্যাসলাইটিং এমন একধরনের ম্যানিপুলেশন যা ভিকটিমকে মানসিকভাবে দুর্বল করে দিতে পারে।
নার্সিসিস্ট গ্যাসলাইটিং এর উদাহরণঃ
কর্মক্ষেত্রে একজন নার্সিসিস্ট এসব বলে আপনাকে মানসিকভাবে দুর্বল করার চেষ্টা করতে পারে
- "আপনি তেমন কাজ করছেন না বা আপনি খুব একটা প্রডাকটিভ নন"। (যদিও আপনি নিজে এবং আপনার আশে পাশের সবাই জানে, আপনি অনেক পরিশ্রম করেন এবং আপনি অনেক প্রডাকটিভ।)
- "আপনি ভুল বলছেন।”
- "আপনি ভুল শুনেছেন।”
- "যা হবার হয়ে গেছে। "
নার্সিসিস্ট গ্যাসলাইটিং নার্সিসিস্টদের একটি অতি সাধারণ কৌশল। গ্যাসলাইটিং মনস্তাত্ত্বিক ম্যানিপুলেশনের একটি ধ্বংসাত্মক রূপ। এই সূক্ষ্ম অথচ শক্তিশালী কৌশলটি বিভ্রান্তি এবং সন্দেহ তৈরির মাধ্যমে বাস্তবতাকে বিকৃত করে, যা শিকারকে তাদের নিজস্ব উপলব্ধি এবং এমনকি আশে পাশের ব্যক্তিদের কেউ তাদের নিজেদের বিচক্ষণতা সমন্ধে সন্দেহযুক্ত করে তোলে।
কারো আত্মরতিমূলক ব্যক্তিত্ব ব্যাধি (NPD) নির্ণয়ের জন্য তার ভেতরে নিচের লক্ষণগুলি বা তার বেশি সংখ্যক উপস্থিত থাকতে পারেঃ
ঘাটাইল গন পাইলট মডেল উচ্চ বিদ্যালয়

ঘাটাইল সরকারি পাইলট উচ্চ বিদ্যালয় বাংলাদেশের টাঙ্গাইল জেলার একটি শিক্ষা প্রতিষ্ঠান। সহশিক্ষা পদ্ধতিতে শিক্ষা দানকারী এই প্রতিষ্ঠানটিতে ৬ষ্ঠ থেকে ১০ম শ্রেণী পর্যন্ত পাঠদান করা হয়।
এই বিদ্যালয়টি ঢাকা বিভাগের টাঙ্গাইল জেলার ঘাটাইল উপজেলায় অবস্থিত।
এই বিদ্যালয়টি ১৯৩৯ সালে স্থাপিত হয়েছ।
লিখিত এবং মৌখিক পরীক্ষার ভিত্তিতে ৬ষ্ঠ, ৯ম শ্রেণীতে ছাত্র ভর্তি করা হয়ে থাকে। প্রায় ২৫০০ জন শিক্ষার্থী এই বিদ্যালয়ে অধ্যয়ন করে থাকে।
জাতীয় শিক্ষাক্রমের অধীনে বাংলা মাধ্যমে এই শিক্ষা প্রতিষ্ঠানে পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক, বাণিজ্য এবং কারিগরি শাখায় শিক্ষার্জনের সুযোগ রয়েছে।
শিক্ষার্থীদেরকে হাতে-কলমে যত্নসহকারে পাঠদান করা হয়। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। জুনিয়র বৃত্তি ও এসএসসি জন্য ছাত্রদেরকে সুপরিকল্পিতভাবে প্রস্ততি গ্রহণে সহায়তা করা হয়। শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে পর্যবেক্ষণ হয়।
এই শিক্ষা প্রতিষ্ঠানের শিক্ষার্থীদেরকে দৈহিক ও মানসিক সুষম উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা রয়েছে। এখানে আবাসিক ছাত্রদের জন্য প্রাতঃকালীন শরীর-চর্চা ও বৈকালিক খেলাধুলা বাধ্যতামূলক। ফুটবল, ক্রিকেট, ভলিবল, ব্যাডমিন্টন নিয়মিত খেলা হয়। এছাড়া আন্তঃকক্ষ খেলাধুলা ও প্রতিযোগিতার ব্যবস্থা রয়েছে। ছাত্রদের মধ্যে সাংস্কৃতিক চেতনা উজ্জীবিত করার লক্ষ্যে বার্ষিক সাংস্কৃতিক সপ্তাহের আয়োজন করা হয়; এতে হামদ-নাত, ক্বিরাত, বক্তৃতা, বিতর্ক, আবৃতি, অভিনয়, কৌতুক, ছড়াগান, গল্প বলা, নাট্যানুষ্ঠান, সংগীতানুষ্ঠান, চিত্রাংকন ইত্যাদি প্রতিযোগিতার ব্যবস্থা করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীত চর্চা, স্কাউটিং, নাট্যচর্চা, বিজ্ঞান ক্লাব, ব্যাণ্ড শিক্ষা, জুনিয়র ক্যাডেট কোর প্রভৃতিম কার্যক্রমও এর আওতাভুক্ত। শিক্ষার্থীরা জাতীয় ও আন্তর্জাতিক পর্যায়ে বিভিন্ন শিক্ষা সহায়ক কার্যক্রমে অংশগ্রহণ করে থাকে।
এইমস মেট্রো স্টেশন

এআইআইএমএস () মেট্রো স্টেশন হল দিল্লি মেট্রোর ইয়েলো লাইনের একটি মেট্রো স্টেশন।
এই মেট্রো স্টেশনটির প্রবেশ পথ অরবিন্দ মার্গে অবস্থিত। স্টেশনটির পূর্ব দিকে অল ইন্ডিয়া ইনস্টিটিউট অফ মেডিক্যাল সায়েন্সেস ও পশ্চিম দিকে সফদরজং হাসপাতাল অবস্থিত।
চীনা-তিব্বতি ভাষাসমূহ

চীনা-তিব্বতি ভাষা হচ্ছে একটি ভাষা পরিবার; যাদের অন্তর্ভুক্ত প্রায় ৪০০টি ভাষা রয়েছে। এগুলো পূর্ব এশিয়া, দক্ষিণ-পূর্ব এশীয়া ও দক্ষিণ এশিয়ার কিছু অংশে ব্যবহৃত হয়। ভাষাভাষীর দিক থেকে ইন্দো-ইউরোপিয়ান ভাষা পরিবারের পরই এটির অবস্থান। চীনা-তিব্বতি ভাষার মধ্যে চৈনিক ভাষার ব্যবহারকারী ১.২ বিলিয়ন, বর্মী ৩৩ মিলিয়ন এবং তিব্বতি ৮ মিলিয়ন।
১৯ 'শতকে প্রথম প্রস্তাব করা হয় যে, চীনা, তিব্বতি, বর্মী ও অন্যান্য কয অঞ্চলের ভাষার মধ্যে বংশগত সম্পর্ক রয়েছে; যা এখন সর্বজন বিদিত।
সিদাথ ওয়েতিমুনি

সিদাথ ওয়েতিমুনি (; জন্ম: ১২ আগস্ট, ১৯৫৬) কলম্বোয় জন্মগ্রহণকারী শ্রীলঙ্কার সাবেক ও বিখ্যাত আন্তর্জাতিক ক্রিকেট তারকা। ১৯৮২ থেকে ১৯৮৭ মেয়াদে শ্রীলঙ্কা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন তিনি।
ইংল্যান্ডের বিপক্ষে তার টেস্ট অভিষেক ঘটে। দুই ইনিংসে তিনি মোট ১৫ রান তোলেন। ঐ খেলায় শ্রীলঙ্কা দল ৭ উইকেটে পরাজিত হয়েছিল। কিন্তু, ১৯৮১-৮২ মৌসুমে পাকিস্তান সফরে নিজেকে মেলে ধরেন। প্রথম টেস্টে ৭১ ও ফয়সালাবাদ টেস্টে শ্রীলঙ্কার পক্ষে প্রথম টেস্ট সেঞ্চুরি করার কীর্তিগাঁথা রচনা করেন। তার সংগৃহীত ১৫৭ রানের কল্যাণে দল ৪৫৪ তোলে ও খেলাটি ড্রয়ে পরিণত হয় যা শ্রীলঙ্কার প্রথম পরাজিত না হবার ঘটনা হিসেবে স্বীকৃতি পায়। শেষ টেস্টে শ্রীলঙ্কা হারলেও দ্বিতীয় ইনিংসে তিনি দলের পক্ষে সর্বোচ্চ ৪১ রান তুলেছিলেন।
১৯৮২-৮৩ মৌসুমের চার ওডিআইয়ের প্রথমটিতে অস্ট্রেলিয়ার বিপক্ষে ৩৭ করেন। শ্রীলঙ্কা ঐ খেলায় জয় পায়। দ্বিতীয় খেলায় ওয়েতিমুনি’র ৫৬ রান দলকে জয় এনে দেয়। বাদ-বাকী দুই খেলা বৃষ্টির কারণে পরিত্যক্ত হয় ও শ্রীলঙ্কা তাদের প্রথম ওডিআই সিরিজ জয় করে। কিন্তু টেস্টে অস্ট্রেলিয়া দল ইনিংস ও ৩৮ রানে জয় পায়। দ্বিতীয় ইনিংসে শ্রীলঙ্কার ২০৫ রানের মধ্যে তিনি একাই করেন ৯৬।
১৯৮৪ সালে ইংল্যান্ড সফরে নিজস্ব দ্বিতীয় সেঞ্চুরি ১৯০ তোলেন যা ঐ সময়ে শ্রীলঙ্কার সর্বোচ্চ ব্যক্তিগত সংগ্রহ ছিল। তার করা ১৯০ রানটি ইংরেজ ক্রিকেট সমর্থকদের বেশ আনন্দ দেয়। পরবর্তীকালে ১৯৮৬-৮৭ মৌসুমে ব্রেন্ডন কুরুপ্পু নিউজিল্যান্ডের বিপক্ষে দ্বি-শতক করে রেকর্ড ভঙ্গ করেন।
১৯৮৫ সালে উইজডেন কর্তৃপক্ষ তাকে বর্ষসেরা ক্রিকেটার ঘোষণা করে। এরফলে প্রথম শ্রীলঙ্কান হিসেবে তিনি এ সম্মাননা লাভ করেন।
১৯৯৭ সালে জিম্বাবুয়ে সফরে আসা নিউজিল্যান্ড দলের মধ্যকার টেস্ট সিরিজে ম্যাচ রেফারির দায়িত্বে ছিলেন। এছাড়াও, ১ অক্টোবর, ১৯৯৭ তারিখে বুলাওয়েতে উক্ত দুই দলের মধ্যকার ওডিআই সিরিজেও ম্যাচ রেফারী ছিলেন। মিত্র ওয়েতিমুনি ও সুনীল ওয়েতিমুনি নামে তার দুই ভাই শ্রীলঙ্কার পক্ষে ক্রিকেট খেলেছেন।
অ্যান্ড্রয়েড ললিপপ

অ্যান্ড্রয়েড ললিপপ হচ্ছে গুগল কর্তৃক উন্নয়নকৃত মোবাইল অপারেটিং সিস্টেম। এটি ২০১৪ সালের ২৫ জুন অবমুক্ত করা হয়।
এটি গুগল দ্বারা পরিবেশন করা অ্যান্ড্রয়েড চালিত এমন কয়েকটি নির্বাচিত ডিভাইসের জন্য ১২ নভেম্বর, ২০১৪ সালে -এটি অফিসিয়াল ওভার-দ্য-এয়ার (ওটিএ) হালনাগাদের মাধ্যমে উপলব্ধ হয়ে উঠেছে ৷
অ্যান্ড্রয়েড ললিপপ অ্যান্ড্রয়েড মার্শমেলো দ্বারা নিজের সাফল্য পেয়েছিল যা ২০১৫ সালের অক্টোবরে প্রকাশিত হয়েছিল।
অ্যান্ড্রয়েড ৫.০ এর কোডনেম অ্যান্ড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যান্ড্রয়েড টিভি, অ্যান্ড্রয়েড ঘড়িতে ব্যবহার করার সুবিধা সংবলিত।
অ্যান্ড্রয়েড ৫.০-এ সতেজ বিজ্ঞপ্তি সিস্টেম দেওয়া হয়েছে। এখন থেকে বিজ্ঞপ্তি লক স্ক্রিনে দেখা যাবে কার্ডের মত করে এবং "হেডস আপ" বিজ্ঞপ্তি বড় ব্যানারের মত করে স্ক্রিনের উপরের অংশে দেখা যায় । "বিরক্ত করবেন না" না সুবিধাটিও বিজ্ঞপ্তিতে যুক্ত করা হয়।পরোক্ষ অ্যাপগুলো বিভিন্ন কার্ডের মত করে সাম্প্রতিক মেনুতে দেখা যায় অনেকটা ওয়েব ব্রাউজারের মত।
শুধু ললিপপ এপিআই এর জন্য ৫০০০ বিশেষ অ্যাপ তৈরি করা হয়েছে। ললিপপ ওএস এর অন্যতম লক্ষ্য হলো ব্যাটারির খরচ কমানো। এজন্যে বিভিন্ন পরিবর্তন আনা হয়েছে ।
এটির পরবর্তী সংস্করণ অ্যান্ড্রয়েড মার্শম্যালো
ললিপপের একটি হালনাগাদ সংস্করণ অ্যান্ড্রয়েড ৫.১ অ্যান্ড্রয়েড ওয়ান-এর ইন্দোনেশিয়ান লঞ্চের অংশ হিসাবে ফেব্রুয়ারি ২০১৫ সালে উন্মোচিত হয়েছিল৷
২০১৫ সালে, অ্যামাজন ডট কম অ্যামাজনের ফায়ার এইচডি-সিরিজ ডিভাইসগুলির জন্য ফায়ার ওএস ৫ "বেলিনী" তৈরি করতে ললিপপকে জোর দিয়েছিল।
সাঁঝলা

সাঁঝলা (বৈজ্ঞানিক নাম: "Melanitis leda") এক প্রজাতির মাঝারি আকারের প্রজাপতি। এরা খয়েরী বাদামি বর্ণের প্রজাপতি। সাঁঝলা "নিমফ্যালিডি" পরিবারের এবং "স্যাটায়ারিনি" উপগোত্রর সদস্য'।
প্রসারিত অবস্থায় সাঁঝলার ডানার আকার ৬০-৮০ মিলিমিটার দৈর্ঘ্যের হয়।
ভারতে প্রাপ্ত সাঁঝলা এর উপপ্রজাতি হল-
এই প্রজাপতিটি সমগ্র ভারত এবং হিমালয়ের ৬৫০০ ফুট উচ্চতা পর্যন্ত এদের দেখা মেলে। এছাড়া নেপাল, শ্রীলঙ্কা, মায়ানমারসহ মধ্য প্রাচ্য, আফ্রিকা, দক্ষিণ-পূর্ব এশিয়া এবং অস্ট্রেলিয়াতেও এদের দেখা মেলে।
সাঁঝলার ওপর-পিঠের রঙ গাঢ় বাদামী খয়েরী এবং সামনের ডানায় একটা বড় কালো চোখ দেখা যায়। এই চোখের মাঝখানে একটা সাদা বিন্দু থাকে। কালো চোখ ঘেঁষে ডানার ভিতর দিকে কমলা ছোপ লক্ষ্য করা যায়।
ঋতুভেদে এদের ডানার নিচের পিঠের অংশের রঙের পরিবর্তন দেখা যায়। শুধু ডানার রঙই নয়, ডানার গড়নও আলাদা হয়।
শুষ্ক ঋতুতে সাঁঝলার ডানার পিঠের রঙ খয়েরী হয়। কখনও তা লালচে বাদামী ঘেঁষা আবার কখনও হাল্কা লালচে বাদামী। তার উপর জায়গায় জায়গায় গাঢ় কালচে ছোপ থাকে। যেহেতু এই কালচে ছোপ কোনও নির্দিষ্ট মাত্রায় থাকে না, তাই একটার সাথে আর একটা সাঁঝলার সাদৃশ্য মেলানো অনেক সময় বেশ কঠিন হয়। সমপ্রজাতি হিসাবে চিহ্নিত করতে আসুবিধা হয়। শুষ্ক ঋতুতে এদের ডানার মাপ কিছুটা বড় হয়। সামনের ডানার শীর্ষের নিচের দিক এবং পিছনের ডানার ভূমিকোনের কিছু ওপরে দুটো উঁচোনো চূড়ো দেখা যায়। সামনের ডানার চূড়োটা কিছুটা নিচের দিকে বাঁকানো। সাঁঝলার শুষ্ক ঋতুরূপ এর সাথে শুকনো পাতার সাদৃশ্য দেখা যায়।
আর্দ্র ঋতুতে সাঁঝলার ডানার নিচের পিঠ ধূসর খয়েরী বর্ণের হয়। অনেক সময় অল্প পীতাভ বর্ণও লক্ষ্য করা যায়। পিছনের ডানার প্রান্তের সমান্তরালে একসার সাদা বিন্দু দেখা যায়, তার চারিদিকে কালো রঙের সরু বেড় দেওয়া। আদ্রর ঋতুতে ডানায় এরকম চূড়া দেখা যায় না অর্থাৎ ডানার গড়নে কাটাকাটা তীক্ষ্ণ ভাবটা থাকে না।
ভোর বেলায় এবং সন্ধ্যার দিকে এদের বেশি দেখা যায়। ঝোপঝাড়ের নিচে অথবা শুকনো পাতার ভিড়ে এরা লুকিয়ে থাকে। এদের ওড়ার ধরন দূর্বল প্রকৃতির এবং এরা মাটির কাছাকাছি ওড়ে। সাঁঝলাদের পচা ফলের এবং গাছের রসের প্রতি আসক্তি আছে।
সাঁঝলার ডিম সাদা বর্ণের এবং গোলাকার হয়। ঘাসের ফলকের নিচের পিঠে ২ থেকে ৭টা করে ডিম পাড়ে।
শূককীট কচি ঘাসের মতো সবুজ রঙের হয় এবং পাশের দিকে সরু সরু সাদা রেখা টানা থাকে। মাথাটা তুলনামূলক ভাবে গাঢ় সবুজ, মাথার অপর দুটি মেরুন রঙের কাঁটাযুক্ত শিং দেখা যায়। দেহের শেষ অংশে দু'ভাগ হওয়া লেজের মতো দুটো বাড়ানো অংশ থাকে। পুরো দেহটাই লোম দিয়ে ঢাকা থাকে। 
এই শূককীট বিভিন্ন প্রকার ঘাস যেমন- ধান, ভুট্টা, Rotboellia cochinchinensis শ্যামা ঘাস, , , , , ইত্যাদি গাছের পাতার রসালো অংশ আহার করে।
সাঁঝলার মূককীট স্বচ্ছ সবুজ বর্ণের হয়। বক্ষ অংশটি চওড়া এবং থ্যাবড়া ঢিবি দেখা যায়। এরা সাধারণত পাতার নিচের পিঠে ঝুলে থাকে।
সিম্ফনি মোবাইল

সিম্ফনি মোবাইল (বা সিম্ফোনি মোবাইল) হচ্ছে একটি বাংলাদেশী মোবাইল-ফোন নির্মাতা ব্যবসা প্রতিষ্ঠান। ২০০৮ সালে প্রতিষ্ঠানটি চালু হয়েছিল।
সিম্ফনি মোবাইল ২০০৮ যাত্রা শুরু করে। কোম্পানিটি চীনা মোবাইলকে পুনঃব্র্যান্ড করে। স্বল্পমূল্যে মাল্টিমিডিয়া ফোন পৌঁছে দেওয়ার পেছনে সিম্ফনির অবদান অনস্বীকার্য। ২০১২ সনের শেষের দিকে কোম্পানি প্রথম এনড্রয়েড অপারেটিং সিস্টেম যুক্ত মোবাইল বাজারে ছাড়ে। প্রথম মোবাইল ছিল এক্সপ্লোরার সিরিজের সিম্ফনি ডব্লিউ২০; যেটির দাম ছিল ৫,১৫০ টাকা এবং এটি বহুল জনপ্রিয়তা লাভ করে। ২০১৮ সাল থেকে তার মোবাইল-ফোনগুলো দেশের আশুলিয়ার জিরাবোতে অ্যাসেম্বেল করা শুরু করেছে। ২০২০ সালের শেষে তারা দেশে ফোনের মাদারবোর্ড উৎপাদন শুরু করে।
কোম্পানিটি শুধুমাত্র মোবাইল ফোন বাজারজাত করে থাকে। অধিকাংশ মোবাইলই চীন থেকে আমদানি করা। কিন্তু বর্তমানে বাংলাদেশে নিজস্ব কারখানাতেই মোবাইল ফোন তৈরি করা হয়। বেশিরভাগ মোবাইল মাল্টিমিডিয়া সমর্থিত। কোনো কোনোটিতে জাভা অ্যাপ চালানোর সুবিধা থাকে। শুরুতে বেসিক ফোন বাজারজাত করলেও এখন সব মোবাইলই মাল্টিমিডিয়া সমর্থিত। বর্তমানে কোম্পানিটি তিন ধরনের মোবাইল সরবরাহ করছেঃ
সিম্ফনি এক্সপ্লোরার জেড৫

সিম্ফোনি এক্সপ্লোরার জেড৫ হচ্ছে একটি এনড্রয়েড চালিত মোবাইল ফোন। এটি উৎপাদন করেছে সিম্ফোনি মোবাইল কোম্পানি। মোবাইলটি ২০১৫ সালের জানুয়ারিতে অবমুক্ত করা হয়।
বাংলাদেশের জাতীয় সংসদের সদস্যদের তালিকা

বাংলাদেশের জাতীয় সংসদ সর্বমোট ৩৫০টি আসন নিয়ে গঠিত; যাতে ৩০০টি আসন থেকে সরাসরি ভোটের মাধ্যমে সদস্য নির্বাচিত হয়। অবশিষ্ট ৫০টি আসন নারীদের জন্য সংরক্ষিত রয়েছে; যা দলীয় মানদণ্ডে মহিলা সংসদ সদস্যের কোটায় নির্ধারিত হয়ে থাকে। এই তালিকাটি বাংলাদেশের জাতীয় সংসদের এই ৩০০টি নির্বাচনী এলাকা এবং নারীদের জন্য সংরক্ষিত ৫০টি আসন থেকে প্রত্যক্ষ বা পরোক্ষভাবে নির্বাচিত সদস্যদের হালনাগাদ তথ্যপুঞ্জি। জাতীয় সংসদের এই সদস্যগণ তাদের স্ব-স্ব নির্বাচনী এলাকার প্রতিনিধিত্ব করেন।
এখানে উল্লেখ্য যে, এই তালিকাটিতে প্রদত্ত নির্বাচনী এলাকা বলতে "The Delimitation of Constituencies Ordinance, 1976" - অনুসারে বাংলাদেশ নির্বাচন কমিশন কর্তৃক ২০২৩ সালের ১ জুন প্রকাশিত সীমানাকে বুঝানো হয়েছে।
৭ই জানুয়ারি ২০২৪ সালে বাংলাদেশে দ্বাদশ জাতীয় সংসদ নির্বাচন অনুষ্ঠিত হয়। ৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন।
সার্বিক
সুনির্দিষ্ট সূত্র
২৪ নং ওয়ার্ড, কলকাতা পৌরসংস্থা

২৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পাথুরিয়াঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২৪ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট; পূর্ব দিকে রবীন্দ্র সরণি; দক্ষিণ দিকে কালীকৃষ্ণ ঠাকুর স্ট্রিট এবং পশ্চিম দিকে বৈষ্ণব শেঠ স্ট্রিট, প্রসন্নকুমার ঠাকুর রোড ও যদুলাল মল্লিক রোড।
রাষ্ট্রীয় সমাজবাদী কংগ্রেস

রাষ্ট্রীয় সমাজবাদী কংগ্রেস (আরএসসি) ছিল ভারতের পশ্চিমবঙ্গ রাজ্যের একটি রাজনৈতিক দল। ১৯৮৬ থেকে ১৯৮৯ সাল পর্যন্ত এই দলটির অস্তিত্ব ছিল। কংগ্রেস নেতা তথা ভারতের প্রাক্তন প্রয়াত রাষ্ট্রপতি প্রণব মুখোপাধ্যায় ইন্দিরা গান্ধীর মৃত্যুর পর ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে এই দল প্রতিষ্ঠা করেছিলেন। প্রণব মুখোপাধ্যায় রাজীব গান্ধীকে ভারতের প্রধানমন্ত্রী পদে নিয়োগের বিরোধী ছিলেন। দলের প্রবীণ নেতা হিসেবে তিনি নিজে ওই পদের দাবিদার ছিলেন এবং উক্ত পদটিতে নিয়োগের ক্ষেত্রে পারিবারিক ঐতিহ্য বজায় রাখার বিরোধিতা করেছিলেন।
প্রধান রাজনৈতিক ব্যক্তিত্বদের দলে আনতে না পেরে এবং নির্বাচনী সাফল্য অর্জন করতে না পেরে আরএসসি ১৯৮৯ সালে ভারতীয় জাতীয় কংগ্রেসের সঙ্গে মিশে যায়। এর প্রধান কারণ ছিলেন প্রণব মুখোপাধ্যায় জননেতা ছিলেন না এবং সেই সময় কোনো নির্বাচনে অংশগ্রহণ করেননি। কংগ্রেসে ফিরে আসার পরে দলে তাকে আবার স্বাগত জানানো হয় এবং তিনি দলের শীর্ষ নেতা হিসেবেই গণ্য হন। তারপর থেকে তিনি নেহেরু-গান্ধী পরিবারের অনুগত নেতা হিসেবে নিজের ভাবমূর্তি গড়ে তোলেন।
শী: অ্যা হিস্ট্রি অব অ্যাডভেঞ্চার

শী স্যার হেনরি রাইডার হ্যাগার্ড রচিত একটি ইংরেজি উপন্যাস। এটি ব্রিটিশ পত্রিকা দ্য গ্রাফিক-এ ১৮৮৬ সালের অক্টোবর থেকে ১৮৮৭ সালের জানুয়ারি মাস পর্যন্ত ধারাবাহিকভাবে প্রকাশিত হয়। পুস্তক হিসেবে মুদ্রণের পর এটি সে সময়ে অসম্ভব জনপ্রিয়তা লাভ করে এবং আজ অবধি এটি পাঠক মহলে সমাদৃত। শী'কে অন্যতম ক্লাসিক কল্পনাশ্রয়ী সাহিত্য হিসেবে বিবেচনা করা হয়। একই সাথে ১৯৬৫ সালে প্রায় ৮ কোটি ৩০ লাখ কপি বিক্রি হওয়ায় এটি সর্বকালের অন্যতম সর্বাধিক-বিক্রিত বই হিসেবেও বিবেচিত।. 
এর পর থেকেই মূলত তাদের মূল অভিয়ান শুরু হয়। এক পর্যায়ে অ্যামাহ্যাগারদের রানী  "সে যাকে মানতে হবে" লিও ও হলির সাথে দেখা করতে চান। যখন তারা রানীর সাথে দেখা করতে যান তখন হলির সাথে রাণীর অনেক আলাপ হয়। হলি জানতে পারে যে রাণীর নাম "আয়েশা"। এবং ঐ রাণীর সৌন্দর্য কল্পনারও বাইরে।
২৫ নং ওয়ার্ড, কলকাতা পৌরসংস্থা

২৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রামবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২৫ নং ওয়ার্ডের সীমানা নিম্নরূপ: উত্তর দিকে নন্দ মল্লিক লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে মদন চট্টোপাধ্যায় লেন এবং পশ্চিম দিকে রবীন্দ্র সরণি।
বরগুনা জিলা স্কুল

বরগুনা জিলা স্কুল বাংলাদেশের দক্ষিণাঞ্চলের একটি প্রসিদ্ধ বালক বিদ্যালয়। ১৯২৭ সালে এটি বরগুনা এম ই (মিডল ইংলিশ) স্কুল নামে প্রতিষ্ঠিত হয় ও ১৯৭০ সালে জাতীয়করণ করে নাম রাখা হয় "বরগুনা জিলা স্কুল"। এটি বরগুনা জেলার সর্বশ্রেষ্ঠ বিদ্যালয়। বর্তমানে বরগুনা জিলা স্কুলে প্রথম শ্রেণি থেকে দশম শ্রেণি পর্যন্ত পাঠদান করা হয়। উন্মুুুক্ত শিক্ষা ব্যবস্থা রয়েছে।
১৯২৭ সালে মোঃ রমজান আলী আকন একজন শিক্ষানুরাগী এবং সমাজ সেবক বরগুনা জেলার প্রথম মেট্রিক পাস এবং এন্ট্রান্স আই এস সি (কলকাতা বিশ্ববিদ্যালয়ের অধীনে), পাঁচবার বরগুনা ইউনিয়ন বোর্ডের প্রেসিডেন্ট(প্রথম প্রেসিডেন্ট বরগুনা ইউনিয়ন বোর্ড), স্থানীয় অভিজাত ব্যক্তিবর্গদের নিয়ে বরগুনা এম ই স্কুল (বরগুনা মিডল ইংলিশ স্কুল) নামে একটি ইংরেজি বিদ্যালয় প্রতিষ্ঠা করেন এবং নিজেই প্রতিষ্ঠানের প্রধান শিক্ষকের দায়িত্বভার গ্রহণ করেন। ১৯৩১ সালে বিদ্যালয়টি মাধ্যমিক বিদ্যালয়ে উন্নীত করা হয়। ১৯৩৪ সালে আবদুল মজিদ মিয়া (বি.এ, বি.টি.) বিদ্যালয়ের প্রধান শিক্ষক হিসেবে যোগদান করেন। ১৯৩৮ সালে বিদ্যালয়টিকে উচ্চ বিদ্যালয়ে উন্নীত করা হয়। ১৯৭০ সালে বিদ্যালয়টির জাতীয়করণ হয় ও তৎকালীন পাকিস্তান সরকার এ বিদ্যালয়টির ব্যয়ভার ও পরিচালনার দায়িত্ব নেয়। তখন থেকে নাম হয় "বরগুনা জিলা স্কুল"।
বরগুনা জিলা স্কুলে প্রতিবছর ডিসেম্বর মাসের শেষে তৃতীয় শ্রেণীতে ভর্তি পরীক্ষা অনুষ্ঠিত হয়।
স্কুলের নির্দিষ্ট পোশাক হলঃ সাদা শার্ট, প্রভাতি শাখা - নেভি ব্লু প্যান্ট, দিবা শাখা - সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।
২০১১ হতে ২০১৫ সাল পর্যন্ত এস.এস.সি পরীক্ষায় এ বিদ্যালয়ের ফলাফল নিম্নরূপঃ
শশী পাঁজা

ড. শশী পাঁজা হলেন একজন চিকিৎসক, সর্বভারতীয় তৃণমূল কংগ্রেস রাজনীতিবিদ এবং পশ্চিমবঙ্গ সরকারের একজন রাষ্ট্রমন্ত্রী। তিনি রাজনীতিবিদ অজিতকুমার পাঁজার পুত্রবধূ।
ড. শশী পাঁজার বাবা পি. ভি. কৃষ্ণাইহ (পিল্লালামারি তেনালি) ছিলেন হিন্দুস্তান মোটরসের চিফ ইন্ডাস্ট্রিয়াল ইঞ্জিনিয়ার। তিনি তার সমগ্র কর্মজীবন অতিবাহিত করেছিলেন হিন্দমোটর কলোনিতে। ড. শশী পাঁজাও সেখানে বড়ো হয়েছেন। পরে তিনি কলকাতার রাধাগোবিন্দ কর মেডিক্যাল কলেজ ও হাসপাতাল থেকে এমবিবিএস করেন। তিনি আল্ট্রাসাউন্ড ও বন্ধ্যাত্ব বিশেষজ্ঞ। তিনি রাজনীতিবিদ অজিতকুমার পাঁজার পুত্র ড. প্রসূন কুমার পাঁজাকে বিবাহ করেন।
২০১০ সালে ড. শশী পাঁজা কলকাতা পৌরসংস্থার একজন পৌর-প্রতিনিধি নির্বাচিত হন। সেই সময় তিনি মহানাগরিক পরিষদে শিক্ষাবিভাগের দায়িত্ব পান।
২০১১ সালে তিনি শ্যামপুকুর বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হন।
২০১৩ সালের ডিসেম্বর মাসে তিনি পশ্চিমবঙ্গ সরকারের নারী ও শিশুকল্যাণ বিভাগের রাষ্ট্রমন্ত্রীর দায়িত্ব পান। ২০১৪ সালের মে মাসে তাকে সমাজকল্যাণ বিভাগের অতিরিক্ত দায়িত্ব দেওয়া হয়।
কুলিক নদী

কুলিক নদী বাংলাদেশ-ভারতের একটি আন্তঃসীমান্ত নদী। রাজা টংকনাথের প্রাসাদ এই কুলিক নদীর তীরে অবস্থিত। এই নদীর একটি প্রধান উপনদী হচ্ছে কাহালাই নদী।
কুলিক ভারতের পশ্চিমবঙ্গ এবং বাংলাদেশের উত্তরবঙ্গ দিয়ে প্রবাহিত একটি নদী। নদীটির দৈর্ঘ্য বাংলাদেশ অংশে ৬.৩৬ কিমি এবং ভারতের অংশে ৭৫.৬৪ কিমি।
নদীটির ভুটডাঙ্গী এলাকায় প্রস্থ ১০০ মিটার এবং সেখানে এর গভীরতা ৩০ মিটার। আর নদী অববাহিকার আয়তন ১৫০ বর্গকিমি। নদীটিতে সারাবছর পানিপ্রবাহ থাকে। এপ্রিল মাসের দিকে শুকনো মৌসুমে প্রবাহ কমে যায়। আগস্ট মাসের বর্ষা মৌসুমে যখন পানিপ্রবাহ সর্বোচ্চ হয় তখন পানিপ্রবাহের পরিমাণ হয় ১১৫ ঘ্নমিটার/সেকেন্ড। এই নদীতে জোয়ারভাটার প্রভাব নেই।
নদীটি বাংলাদেশের উত্তরাংশের ঠাকুরগাঁও উপজেলার রায়পুর ইউনিয়নের বিলাঞ্চল এলাকা থেকে উৎপন্ন হয়ে বাংলাদেশের হরিপুর উপজেলার বাংলাদেশ অংশে পড়েছে। বাংলাদেশের প্রবাহপথে বালিয়াডাঙ্গী, রানীশংকাইল ও হরিপুর উপজেলা রয়েছে।
পশ্চিমবঙ্গে, এটি উত্তর দিনাজপুর জেলার মধ্য দিয়ে গেছে এবং এর চারপাশে রায়গঞ্জ বন্যপ্রাণ অভয়ারণ্য রয়েছে। ২০১৭ সালে এই নদীর প্লাবনে তিনজনের মৃত্যু হয়। অবৈধভাবে বর্জ্য ফেলা এবং নদীর জমি দখলের কারণে নদীটি সঙ্কুচিত হয়ে পড়ছে। পশ্চিমবঙ্গ সরকার নদীটিকে পুনরুজ্জীবিত করার চেষ্টা করছে।
কুলিক নদী তার বাম দিকের প্রবাহে যেসব উপনদী নিয়েছে সেগুলো হচ্ছে নেহারা নদী, দুধিয়ামনি নদী এবং কাহালাই নদী। কুলিক নদী তার ডানদিকে শাখানদী গ্রহণ করেছে যেটি কাছ নদী নামে পরিচিত।
ভিশন - আ প্রোজ স্কেচ

ভিশন - আ প্রোজ স্কেচ (জার্মান - "Vision - eine Prozaskizza"; ভিজিওন - আইনা প্রোজাস্কিৎসা) হল জার্মান সাহিত্যিক টমাস মানের লেখা প্রথম প্রকাশিত সাহিত্যকর্ম। ১৮৯৩ সালে ল্যুবেক'এর গিমনাসিউম (হাই স্কুল) থেকে প্রকাশিত স্কুল ম্যাগাজিন "ড্যের ফ্রুলিংসস্টুর্ম" (বাসন্তী ঝড়) পত্রিকায় এই লেখাটি প্রকাশিত হয়।
এটি একটি প্রোজ স্কেচ (জার্মান - প্রোজাস্কিৎসা) বা গদ্য-চিত্র। স্বাভাবিকভাবেই এই ধরনের লেখার বৈশিষ্ট্য অনুযায়ীই এখানে তেমন কিছু ঘটে না। গল্পকথক (ন্যারেটর) এখানে একজন অল্পবয়সী মেয়ের আঙটিশোভিত হাতের সৌন্দর্য বর্ণনা করে মাত্র। তার চোখে সে সৌন্দর্য যেমন প্রতিভাত হয়, তার ফলে তার মনে যে চিন্তার উদয় হয় - চিন্তার সেই ধারাকেই ঘনিষ্টভাবে অনুসরণ করে চলে এখানে লেখকের কলম। তার মনের প্রথম উত্তেজনা ধীরে ধীরে প্রশমিত হয়, চিন্তাকে অন্যদিকে চালিত করতে সে অন্য কিছু ছবির দিকে তাকায় - যেমন কাইজার ভিলহেলমের আমলের জাঁকজমকপূর্ণ ঘরের একটি ছবি। কিন্তু কথকের অনুভূতি সৌন্দর্যের এমন কোনও সুনির্দিষ্ট ছকে বাঁধা সীমার মধ্যে আটকে থাকতে অস্বীকার করে; তার মনে হতে থাকে সেই নরম পেলব অনাবৃত অনিন্দ্যসুন্দর হাতটির গন্ধ, তার স্পন্দন যেন সেই ভিলহেলমীয় যুগের জাঁকজমকপূর্ণ কক্ষটিতেও তার অস্তিত্বের জানান দিচ্ছে; কোনও এক গোপন ভালোবাসা যেন তার অন্তর থেকে উঠে এসে তার সমস্ত পৃথিবীটাকেই নাড়িয়ে দেয়। তার দু'চোখের দৃষ্টি ভিজে আসে, অশ্রু মুক্তি পায়; কোনও এক মেয়ের প্রতি হারিয়ে যাওয়া ভালোবাসা ফিরে এসে তাকে কাঁদিয়ে ছাড়ে।
হেরমান কুরৎসকা প্রমুখ সমালোচকদের মতে টমাস মানের এই একেবারে প্রথম দিকের লেখাটিতে ভিয়েনার প্রতীকবাদী (সিম্বলিস্ট) আন্দোলনের সুস্পষ্ট প্রভাব লক্ষ করা যায়। অপরদিকে রাইনহার্ট বাউমগার্টের মতে এই ছোট্ট গদ্য-ছবিটি সেই সময়ে মানের উপর তৎকালীন ডেকাডেন্স আন্দোলনের প্রভাবেরও সাক্ষ্য বহন করে। তবে তার সাথে লিখনশৈলীতে একধরনের অদ্ভুত মিষ্টত্ব ও আভিজাত্যর সচেতন উপস্থিতি এই লেখাটিকে মানের পরবর্তী লেখাগুলির সাথে তুলনায় কিছুটা বিশিষ্ট করে তুলেছে। আবার সেই সাথে কিছু দেহাংশের সুচারু প্রতীকি ব্যবহার (এক্ষেত্রে শুধুমাত্র একটি অনাবৃত অল্পবয়সী মহিলা হস্ত) এখানে এমনধরনের এক ইরোটিসিজমের সাক্ষ্য বহন করে, যা মানের পরবর্তী বিভিন্ন লেখায় অনেকাংশেই অনুপস্থিত। তবে ঊনবিংশ শতাব্দীর শেষদিকে এইধরনের লেখা ছিল কিছুটা ফ্যাশনেবল। এই লেখায় পরিণত মান'এর গভীরতার ছাপ অনেকটাই অনুপস্থিত।
ব্র্যানডন ষ্ট্যানটন

ব্র্যানডন ষ্ট্যানটন (জন্ম মার্চ ১, ১৯৮৪) আমেরিকায় জন্মগ্রহণকারী ফটোগ্রাফার এবং ব্লগার যিনি তার জনপ্রিয় আলোকচিত্র প্রকল্পের জন্য সারা বিশ্বেই সুপরিচিত। আগস্ট ২০১৫ পর্যন্ত যার ১৫.৭ মিলিয়ন ফেসবুক অনসরণকারী এবং ৩.৭ মিলিয়ন ইনষ্টাগ্রাম অনুসরণকারী রয়েছে।
২০১০ সাল থেকে ষ্ট্যানটন মূলত নিউইয়র্ক শহরে বসবাসকারী ও কাজ করা সাধারণ মানুষদের শত শত ছবি তুলেছেন রাস্তায়। সাথে ছিলো তাদের দৈনন্দিন জীবন সম্পর্কে আলাপচারিতা। 
ষ্ট্যানটন বড় হয়েছেন আটলান্টা'র উপশহর ম্যারিয়েটা, জর্জিয়াতে, যেখানে তিনি ওয়াকার স্কুল থেকে ২০০২ সালে স্কুল শিক্ষা সমাপ্ত করেন। তিনি জর্জিয়া বিশ্ববিদ্যালয়ে ইতিহাসে অধ্যায়ন করেন। ২০১০ সালে শিকাগো শহরে বন্ড ট্রেডার হিসাবে কাজ করার সময় একটি ক্যামেরা ক্রয় করেন এবং সপ্তাহান্তে মিকাগোর শহরতলীতে ছবি তোলা শুরু করেন। কিছুদিন পরেই যখন তিনি চাকুরিচ্যুত হন তখন পূর্ণকালীন আলোকচিত্রী হিসাবে কাজ করার সিদ্ধান্ত নেন। নিউইয়র্কে চলে এসে তিনি ঠিক করেন নিউইয়র্কবাসির ১০০০০ পোর্ট্রেট ছবি তোলার এবং একটি ম্যাপে সেগুলো বিন্যাস্ত করার। কিন্তু শেষ পর্যন্ত তার ছবিগুলো হিউম্যানস অফ নিউইয়র্ক ফেসবুক পেজে স্থান করে নিতে থাকে যা তিনি আরম্ভ করেছিলেন নভেম্বর ২০১০ থেকে। তিনি ধীরে ধীরে ছবির সাথে শিরোনাম এবং উদ্ধৃতি দেয়া শুরু করেন যা শেষ পর্যন্ত পূরাণ সাক্ষাতকারে রুপ নেয়।
তার হিউম্যানস অফ নিউইয়র্ক বইটি অক্টোবর ২০১৩ সালে প্রকাশিত হয়। এটি সমালোচকদের দৃষ্টি আকর্ষণ করে এবং প্রকাশিত হওয়ার পূর্বেই ৩০ হাজার কপি বিক্রি হয়ে যায়। বই প্রকাশের পূর্বেই এবিসি নিউজ নাইটলাইন এর বিল উইয়ার তার সাক্ষাৎকার নেন। বইটি প্রকাশের পর নিউইয়র্ক টাইমস এর নন-ফিকশন বেষ্ট সেলার এ নভেম্বর ৩, ২০১৩ সালে প্রথম স্থানে চলে আসে এবং পরবর্তী ২৬ সপ্তাহ সে অবস্থান ধরে রাখে। ডিসেম্বর ২১, ২০১৪ সালে বইটি আবার প্রথম স্থানে আসে।
ডিসেম্বর ২০১৩ সালে টাইম ম্যাগাজিনের ৩০ আন্ডার ৩০ পিপল চেঞ্জিং দ্য ওয়ার্ল্ড এর একজন হিসাবে ষ্ট্যান্টন এর নাম প্রকাশিত হয়। আগস্ট ২০১৪ সালে তিনি জাতিসংঘের তত্ত্বাবধানে মধ্যপ্রাচ্যের ১০টি দেশ ভ্রমণ করেন ৫০ দিনের সফরে সেখানকার মানুষদের ছবি তোলার জন্য। জুলাই ২০১৫ সালে তিনি পাকিস্তান এবং পরে ইরান ভ্রমণ করেন একই উদ্দেশ্যে। তার সফরের শেষ সময়ে তিনি ক্রাউড ফান্ডিং এর মাধ্যমে ২.৩ মিলিয়ন ডলার তুলেন পাকিস্তানের শ্রমদাস প্রথা নির্মূলের জন্য।
জানুয়ারী ২০১৫ সালে ষ্ট্যানটন'কে ওভাল অফিসে আমন্ত্রণ জানানো হয় প্রেসিডেন্ট বারাক ওবামার সাক্ষাৎকার নেয়ার জন্য। তার এই সফরে হিউম্যানস অফ নিউইয়র্ক এর জন্য ক্রাউড ফান্ডিং এর মাধ্যমে ১.৪ মিলিয়ন ডলার সংগৃহিত হয়।
পূজা উমাশঙ্কর

পূজা উমাশঙ্কর বা পূজা গৌতমি উমাশঙ্কর ()(জন্ম: ২৫শে জুন, ১৯৮১) একজন শ্রীলঙ্কান অভিনেত্রী। তিনি পূজা নামেই বেশি পরিচিত। তিনি মূলত মূলধারার চলচ্চিত্রে এসেছেন কিছু তামিল সিনেমায় অভিনয়ের মাধ্যমে।
তার মা সন্ধ্যা যিনি সিংহলি এবং বাবা উমাশঙ্কর একজন ভারতীয়। মি. উমাশঙ্কর হিন্দুস্থান ইউনিলিভারের একজন ব্যাবস্থাপক হিসেবে কর্মরত। পূজা কন্নড়, সিংহলি, তামিল এবং ইংরেজি ভাষায় কথা বলতে পারেন। প্রাথমিক শিক্ষা সম্পন্ন করার পর তিনি ভারতে চলে আসেন। পরবর্তিতে তিনি বালদুইন গার্লস হাইস্কুলে পুনরায় শিক্ষা গ্রহণ শুরু করেন। এবং মাউন্ট কারমেল কলেজ থেকে এমবিএ সম্পন্ন করেন।
কালার্স বাংলা

কালার্স বাংলা (পূর্বতন নাম ইটিভি বাংলা) একটি জনপ্রিয় ২৪ ঘণ্টা বাংলা ভাষার টেলিভিশন চ্যানেল। চ্যানেলটি ভারতের হায়দ্রাবাদের রামোজী গ্রুপের মালিকানাধীন চ্যানেল ইটিভি নেটওয়ার্ক (ভারত) এর একটি অংশ। একটি সাধারণ বাংলা বিনোদনমূলক চ্যানেল হিসেবে কালার্স বাংলা বিভিন্ন অনুষ্ঠানমালা-সহ সাংস্কৃতিক ঘটনা, পারিবারিক নাটক, সিনেমা এবং আপাতবাস্তব টেলিভিশন অনুষ্ঠান ও কালার্স টিভি'র হিন্দি ধারাবাহিক গুলি সম্প্রচার করে থাকে।
শুধু তোমারী জন্য
৪.https://bangla.hindustantimes.com/entertainment/bengali-tv-update-from-mon-mane-na-to-dutta-and-bouma-4-new-mega-serial-to-start-in-colors-bangla-in-august-31626251756219.html
আন্তর্জাতিক বিশুদ্ধ ও ফলিত রসায়ন সংস্থা

আন্তর্জাতিক বিশুদ্ধ ও ফলিত রসায়ন সংস্থা (ইংরেজি- The International Union of Pure and Applied Chemistry ( সংক্ষেপে-আই.ইউ.পি.এ.সি, IUPAC) হলো একটি আন্তর্জাতিক সংস্থা যেটি বিভিন্ন দেশের  রসায়ন সংশ্লিষ্ট বিভিন্ন সংস্থার সমন্বয়ে পরিচালিত হয়ে থাকে। সুইজারল্যান্ডের রাজধানী জুরিখে এর সদর দপ্তর অবস্থিত। এছাড়াও যুক্তরাষ্ট্রের উত্তর ক্যারোলাইনায় এর প্রশাসনিক কার্যালয় রযেছে। একজন নির্বাহী পরিচালক এই কার্যালয়ের প্রধানের দায়িত্ব পালন করেন। বর্তমানে লিন সবি এর প্রধানের দায়িত্বে রয়েছেন
১৮৬০ সালে ফ্রিডরিখ আউগুস্ট কেকুলে-র নেতৃত্বে গঠিত একটি বিজ্ঞান সমিতি সর্বপ্রথম বিশ্বব্যাপি একটি আন্তর্জাতিক রসায়ন সংস্থার প্রয়োজনীয়তা অনুভব করেন। এই সমিতি প্রথম জৈব যৌগ র্শীর্ষক একটি সম্মেলনের আয়োজন করেন। এই সম্মেলনে  সমগ্র বিশ্বব্যাপী আন্তর্জাতিক মান সম্পন্ন একটি  রসায়ন সংস্থা প্রতিষ্ঠা করার কথা সবচেয়ে বেশি আলোচিত হয়।
আই.ইউ.পিএ.সি মূলত অনেক গুলো কমিটি সমন্বয়ে গঠিত যাদের প্রত্যেকে রয়েছে আলাদা আলাদা কার্যলিপি। কমিটিগুলো হচ্ছে:ব্যুরো,CHEMRAWN, রসায়ন শিক্ষা সংক্রান্ত কমিটি, রসায়ন ও শিল্প সংশ্লিষ্ট কমিটি, মুদ্রিত এবং বৈদ্যুতিক প্রকাশনা কমিটি, আন্তর্জাতিক ফলিত রসায়ন প্রকল্প প্রণয়ন কমিটি।
বরিশাল ইঞ্জিনিয়ারিং কলেজ

বরিশাল ইঞ্জিনিয়ারিং কলেজ বাংলাদেশের বরিশাল সদর উপজেলার চাঁদপুরা ইউনিয়নের বরিশাল-ভোলা মহাসড়কের পাশে দুর্গাপুর নামক স্থানে অবস্থিত একটি স্নাতক পর্যায়ের সরকারি প্রকৌশল কলেজ। এটি বাংলাদেশের চতুর্থ প্রকৌশল কলেজ। এ শিক্ষাপ্রতিষ্ঠানটি ঢাকা বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করা হয়।
২০১০ সালে একনেকের এক সভায় বরিশালে প্রকৌশল কলেজ স্থাপনের জন্য অনুমোদন গৃহীত হয়। পরবর্তীতে শিক্ষা মন্ত্রণালয় থেকে এর প্রশাসনিক অনুমোদন ও ভূমি অধিগ্রহণের জন্য নির্দেশ দেয়া হয় ও নির্মাণ কাজের জন্য ৭৪ কোটি টাকা বরাদ্দ দেয়া হয়। ২০১২ সালে বরিশাল-ভোলা মহাসড়কের পাশে চাঁদপুরা ইউনিয়নের দুর্গাপুরে ৮ একর জমিতে বরিশাল ইঞ্জিনিয়ারিং কলেজের নির্মাণ কাজ শুরু হয়। বর্তমানে প্রশাসনিক ভবন, বিভিন্ন অনুষদ ভবন, ছাত্রী হোস্টেল, দু’টি ছাত্রাবাস, অধ্যক্ষ ভবন, দু’টি শিক্ষকভবন ও দুইটি কর্মকর্তা ভবনের কাজ শেষ হয়েছে।
২০১৭/২০১৮ শিক্ষা বর্ষে ইইই এবং পুরকৌশল বিভাগে ১২০ জন শিক্ষার্থী ভর্তির মাধ্যমে শিক্ষা কার্যক্রম শুরু হয়। 
৮ একর জমির উপর এই ক্যাম্পাস অবস্থিত, এখানে ১৩ টি ভবন আছে। যার মধ্যে আছে একটি প্রশাসনিক ভবন, তিনটি অনুষদ ভবন(ইইই, সিভিল,নেভাল আর্কিটেকচার &মেরিন ইঞ্জিনিয়ারিং),একটি মাল্টিপারপাস ভবন (গ্রন্থাগার,সম্মেলন কক্ষ,কম্পিউটার ল্যাব,অন্যান্য ল্যাব সহ) ছাত্রদের জন্য দুইটি হল,ছাত্রীদের জন্য ১ টা হল,অধ্যক্ষ বাসভবন,শিক্ষকদের জন্য ২ টা আবাসিক ভবন,কর্মকর্তা & কর্মচারীদের জন্য ২ টা আবাসিক ভবন। কলেজের জন্য নিজস্ব বৈদ্যুতিক সাব-স্টেশন রয়েছে।এছাড়াও খেলার মাঠ & পুকুর রয়েছে।
এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে এ কলেজে পড়ার জন্য আবেদন করতে পারে ও ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজটি ঢাকা বিশ্ববিদ্যালয় অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করে থাকে।
কাইতলা দক্ষিণ ইউনিয়ন

কাইতলা দক্ষিণ বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
কাইতলা দক্ষিণ ইউনিয়নের আয়তন ২,৬৪৫ একর (১০.৭০ বর্গ কিলোমিটার)।
২০১১ সালের আদমশুমারি অনুযায়ী কাইতলা দক্ষিণ ইউনিয়নের মোট জনসংখ্যা ১০,৮৭৩ জন। এর মধ্যে পুরুষ ৪,৯৭৬ জন এবং মহিলা ৫,৮৯৭ জন। মোট পরিবার ২,০১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,০১৬ জন।
এটি পূর্বে কাইতলা ইউনিয়ন নামে পরিচিত ছিল। পরবর্তীকালে বৃহত্তর কাইতলাকে ভেঙ্গে কাইতলা দক্ষিণ ইউনিয়ন এবং কাইতলা উত্তর ইউনিয়ন নামে ২টি পৃথক ইউনিয়ন প্রতিষ্ঠা করা হয়।
নবীনগর উপজেলার দক্ষিণ-পূর্বাংশে কাইতলা দক্ষিণ ইউনিয়নের অবস্থান। এ ইউনিয়নের পশ্চিমে লাউর ফতেপুর ইউনিয়ন ও বিটঘর ইউনিয়ন, উত্তরে কাইতলা উত্তর ইউনিয়ন, পূর্বে কসবা উপজেলার মূলগ্রাম ইউনিয়ন এবং দক্ষিণে কসবা উপজেলার মেহারী ইউনিয়ন অবস্থিত।
কাইতলা দক্ষিণ ইউনিয়ন নবীনগর উপজেলার আওতাধীন ৮নং কাইতলা(দঃ) ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী কাইতলা দক্ষিণ ইউনিয়নের সাক্ষরতার হার ৫১.৬%। এ ইউনিয়নে ১টি মহাবিদ্যালয়, ১টি মাধ্যমিক বিদ্যালয়, ৬টি মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় ও ৪টি কিন্ডারগার্টেন রয়েছে।
✪মহাবিদ্যালয়ঃ১টি,
কাইতলা আলীমউদ্দিন জোবেদা অনার্স কলেজ
✪উচ্চ বিদ্যালয়ঃ ১টি,
কাইতলা যজ্ঞেশ্বর উচ্চ বিদ্যালয়
✪প্রাথমিক বিদ্যালয়ঃ৫টি,
১। কাইতলা মহেশ সরকারী প্রাথমিক বিদ্যালয়
২।গোয়ালী সরকারী প্রাথমিক বিদ্যালয়
৩।কাইতলা পূর্বপাড়া সঃ প্রাঃ বিদ্যালয়,
৪।কাইতলা পশ্চিমপাড়া সঃ প্রাঃ বিদ্যালয়,
৫।কাইতলা মধ্যপাড়া সঃ প্রাঃ বিদ্যালয়,
✪কিন্ডারগার্ডেনঃ৫টি,
১।গোয়ালী মডেল প্রিক্যাডেট স্কুল,
২।মেধাবিকাশ কিন্ডারগার্ডেন,
৩।নিসাসানবির একাডেমি
৪।সৈনিক কিন্ডারগার্ডেন,
৫।
বুড়ি নদী ও অদের খাল
★গোয়ালীর পীরমুরি বটতলা
ফরিদপুর জিলা স্কুল

ফরিদপুর জিলা স্কুল বাংলাদেশের ফরিদপুরে অবস্থিত একটি প্রাচীন ও ঐতিহ্যবাহী শিক্ষাপ্রতিষ্ঠান। ১৮৪০ সালে তৎকালীন জেলা ম্যাজিস্ট্রেট এডগার এফ লুথার 'ইংলিশ সেমিনারি স্কুল' নামে বিদ্যালয়টি প্রতিষ্ঠিত করেন। ১৮৫১ সালে ব্রিটিশ ইস্ট ইন্ডিয়া কোম্পানি সরকার এ বিদ্যালয়টির ব্যয়ভার ও পরিচালনার দায়িত্ব নেয় ও তখন থেকে নাম হয় 'ফরিদপুর জিলা স্কুল'। বর্তমানে ফরিদপুর জিলা স্কুলে প্রভাতী ও দিবা দুটি শাখায় চতুর্থ শ্রেনী থেকে দশম শ্রেনী পর্যন্ত পাঠদান করা হয়।
১৮৪০ সালে ব্রিটিশ সরকারের জেলা ম্যাজিস্ট্রেট এডগারএফ লুথার ইংলিশ সেমিনারি স্কুল নামে ফরিদপুরে একটি বিদ্যালয় প্রতিষ্ঠিত করেন। ১৮৫১ সালে এটির জাতীয়করণ হয় ও ব্রিটিশ সরকার বিদ্যালয় পরিচালনার খরচ ও দায়িত্বগ্রহণ করে। সেসময় বিদ্যালয়ের নতুন নাম ফরিদপুর জিলা স্কুল রাখা হয়। এস ফ্রানকয়েস লেফেবরা বিদ্যালয়ের প্রতিষ্ঠাকালীন প্রধান শিক্ষক ছিলেন। বহু গুনী ব্যক্তিত্ব এই বিদ্যালয়ে লেখাপড়া করেছেন।
ফরিদপুরের শহরের মুজিব সড়কের পাশে ১১ একর জমির উপর বিদ্যালয়ে প্রতিষ্ঠিত। বিদ্যালয়ে একটি তিনতলা প্রশাসনিক ভবনসহ মোট ৮টি পৃথক ভবন রয়েছে। অন্যান্য উল্লেখযোগ্য অবকাঠামোর মধ্যে আছে ১টি ছাত্রাবাস, ১টি ব্যায়মাগার, ১টি মসজিদ, ৩টি খেলার মাঠ, ১টি বাস্কেট বল চত্বর ও ২টি পুকুর।
১৯৯০ সাল থেকে ফরিদপুর জিলা স্কুলে প্রভাতী ও দিবা দুইটি শাখায় শিক্ষা কার্যক্রম পরিচালিত হয়। বর্তমানে বিদ্যালয়ের মোট ছাত্র সংখ্যা ১৫০০ এবং শিক্ষকশিক্ষিকার সংখ্যা ৫০ জন। এ ছাড়া অফিস সহকারী, এমএলএস ও নৈশ প্রহরী মিলে ১০ জন প্রশাসনিক কর্মচারীর রয়েছে। বিদ্যালয়ে ছাত্রদের সুযোগ-সুবিধার মধ্যে আছে গ্রন্থাগার, বিজ্ঞানাগার, কম্পিউটার ও ল্যাবরেটরি। স্কুল গ্রন্থাগারে গ্রন্থের সংখ্যা প্রায় দশ হাজার এবং কম্পিউটারের সংখ্যা ১০টি।
স্কুলের নির্দিষ্ট পোশাক হল আকাশী বা নীল শার্ট, নেভি ব্লু প্যান্ট ও সাদা জুতো। শার্ট ফুল হাতা গ্রহণযোগ্য। শার্টের পকেটের উপর স্কুলের লোগো থাকা এবং গলায় ঝুলানো ফিতাযুক্ত আইডি কার্ড থাকা বাধ্যতামূলক। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত।
জিলা স্কুলের সহশিক্ষা কার্যক্রমের মধ্যে রয়েছেঃ
২৬ নং ওয়ার্ড, কলকাতা পৌরসংস্থা

২৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রামদুলাল সরকার স্ট্রিট ও আজাদ হিন্দ বাগ (হেদুয়া পার্ক) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২৬ নং ওয়ার্ডের সীমানা নিম্নরূপ: উত্তর দিকে বিডন স্ট্রিট; পূর্ব দিকে বিধান সরণি; দক্ষিণ দিকে বিবেকানন্দ রোড ও নন্দ মল্লিক লেন এবং পশ্চিম দিকে রবীন্দ্র সরণি ও চিত্তরঞ্জন অ্যাভিনিউ।
কাইতলা উত্তর ইউনিয়ন

কাইতলা উত্তর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
কাইতলা উত্তর ইউনিয়নের আয়তন ২,২১১ একর (৮.৯৫ বর্গ কিলোমিটার)।
২০১১ সালের আদমশুমারি অনুযায়ী কাইতলা উত্তর ইউনিয়নের মোট জনসংখ্যা ১৬,৫১৭ জন। এর মধ্যে পুরুষ ৭,৪৯১ জন এবং মহিলা ৯,০২৬ জন। মোট পরিবার ২,৯৪২টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৪৬ জন।
এটি পূর্বে কাইতলা ইউনিয়ন নামে পরিচিত ছিল। পরবর্তীকালে বৃহত্তর কাইতলাকে ভেঙ্গে কাইতলা দক্ষিণ ইউনিয়ন এবং কাইতলা উত্তর ইউনিয়ন নামে ২টি পৃথক ইউনিয়ন প্রতিষ্ঠা করা হয়।
নবীনগর উপজেলার দক্ষিণ-পূর্বাংশে কাইতলা উত্তর ইউনিয়নের অবস্থান। এ ইউনিয়নের উত্তরে নাটঘর ইউনিয়ন; পশ্চিমে শিবপুর ইউনিয়ন ও বিটঘর ইউনিয়ন; দক্ষিণে কাইতলা দক্ষিণ ইউনিয়ন ও কসবা উপজেলার মূলগ্রাম ইউনিয়ন এবং পূর্বে কসবা উপজেলার মূলগ্রাম ইউনিয়ন, তিতাস নদী ও ব্রাহ্মণবাড়িয়া সদর উপজেলার সুলতানপুর ইউনিয়ন অবস্থিত।
কাইতলা উত্তর ইউনিয়ন নবীনগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী কাইতলা উত্তর ইউনিয়নের সাক্ষরতার হার ৪০.৩%।
ব্রাহ্মণহাতা (নারুই) বাজার, নোয়াগাও বাজার, কোনাউর বাজার।
১//ব্রাহ্মণহাতা তিতাস ব্রিজ
২//কোনাউর খাতা শাহ্ (রা) এর মাজার
৩// নোয়াগাঁও অলেক শাহ্ (রা) এর মাজার
চেয়ারম্যান - আল ইমরান
১নং ওয়ার্ড সদস্য - মোঃ মমিন
২নং ওয়ার্ড সদস্য - মুসা মিয়া
৩নং ওয়ার্ড সদস্য - আবু হানিফ
৪নং ওয়ার্ড সদস্য - জাকির হোসেন
৫নং ওয়ার্ড সদস্য - ফোরকান আহমেদ
৬নং ওয়ার্ড সদস্য - মোঃ মোজাম্মেল
৭নং ওয়ার্ড সদস্য - আবু জামাল
৮নং ওয়ার্ড সদস্য - সেলিম মিয়া
৯নং ওয়ার্ড সদস্য - আমির হোসেন
ভারতীয় জাতীয় কংগ্রেস (সংগঠন)

ভারতীয় জাতীয় কংগ্রেস (অর্গানাইজেশন) বা কংগ্রেস (ও) ছিল ভারতের একটি রাজনৈতিক দল। ভারতের প্রাক্তন প্রধানমন্ত্রী ইন্দিরা গান্ধী ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে দলত্যাগ করে ভারতীয় জাতীয় কংগ্রেস (আর) বা কংগ্রেস (আর) দল গঠন করেন। নবগঠিত কংগ্রেস (আর) লোকসভা ও হিন্দি বলয়ের কয়েকটি রাজ্যে সংখ্যাগরিষ্ঠতা অর্জন করলে ভারতের নির্বাচন কমিশন এই দলটিকেই প্রকৃত কংগ্রেসের মর্যাদা দেয়। কংগ্রেস (ও) দলটি ‘পুরনো কংগ্রেস’ নামে পরিচিত ছিল। কামরাজ ও মোরারজি দেসাই কংগ্রেস (ও) দলের নেতা ছিলেন। এই দলের বিরোধিরা দলটিকে ‘সিন্ডিকেট’ বলে উল্লেখ করতেন।
১৯৬৯ সালের ১২ নভেম্বর দলীয় শৃঙ্খলা ভঙ্গের অভিযোগে ভারতীয় জাতীয় কংগ্রেস থেকে বহিষ্কৃত হন। তিনি নতুন দল গঠন করলে কংগ্রেস দ্বিধাবিভক্ত হয়ে যায়। অল ইন্ডিয়া কংগ্রেস কমিটির ৭০৫ জন সদস্যের মধ্যে ৪৪৬ জন ইন্দিরা গান্ধীকে সমর্থন করেন।
কংগ্রেসের এই বিভাজনকে বামপন্থী-দক্ষিণপন্থী বিভাজন হিসেবে দেখা হয়। ইন্দিরা গান্ধী নতুন দলের সপক্ষে জনসমর্থন আদায় করার জন্য জনপ্রিয় ইস্তাহার প্রকাশ করেন। অন্যদিকে কংগ্রেস (ও) দলের আঞ্চলিক নেতৃবৃন্দ দক্ষিণপন্থী অবস্থান গ্রহণ করেন এবং সোভিয়েত রাশিয়ার সাহায্যকে অবিশ্বাস করেন।
১৯৭১ সালের সাধারণ নির্বাচনে কংগ্রেস (ও) ১০% ভোট ও ১৬টি লোকসভা আসন জয় করে। অন্যদিকে কংগ্রেস (আর) ৪৪% ভোট ও ৩৫২টি আসন পায়। ১৯৭৭ সালে জরুরি অবস্থা-উত্তর নির্বাচনে কংগ্রেস (ও) জনতা জোটকে সমর্থন করে। এই জোট ইন্দিরা গান্ধীকে পরাজিত করতে সমর্থহয়। যদিও এই নির্বাচনে কংগ্রেস (ও) দলের প্রাপ্ত ভোট অর্ধেক হয়ে যায় এবং তারা লোকসভায় তিনটি আসন হারায়। পরবর্তীকালে কংগ্রেস (ও) রাষ্ট্রীয় লোক দল, ভারতীয় জনসংঘ, সমাজবাদী পার্টি ও অন্যান্য দলের সঙ্গে মিশে গিয়ে জনতা পার্টি গঠন করে। কংগ্রেস (ও) দলের নেতা মোরারজি দেসাই ১৯৭৭ থেকে ১৯৭৯ সাল পর্যন্ত জনতা সরকারের অধীনে ভারতের প্রধানমন্ত্রী পদে বৃত ছিলেন।
দামপাড়া বধ্যভূমি

দামপাড়া বধ্যভূমি বাংলাদেশের চট্টগ্রাম শহরের একটি গণহত্যার ক্ষেত্র এবং কবরস্থান।
চট্টগ্রাম সিটি কর্পোরেশনস্থঃ দামপাড়া এলাকায় অবস্থিত গরীবুল্লা শাহ-এর মাজারের পার্শ্বে এই বধ্যভূমিটির অবস্থান।
এখানে ১৯৭১ সালের ৩০ মার্চ থেকে ডিসেম্বরের প্রথম সপ্তাহ পর্যন্ত পাক বাহিনী ৪০ হাজার লোককে হত্যা করেছে বলে অনুমান করা হয়।